Илзе Айхингер
Мартенско послание към парка

Превод от немски: Венцеслав Константинов, —

chitanka.info

Остани пантера,

черна,

петниста и гладна —

за великденски делници,

дъждовни струи,

закони за молитви с броеници;

дори за тези,

които губят сила,

за порочните печалби

от детските лотарии,

за съдържанието

на сладки и безсъдържателни послания,

остани такава,

мокра и сърдита;

каквато си сега,

готова

от първите си котенца

до точилния камък

и до дългата граница

всички

с всякакви различия

да излапаш,

остани такава,

остани гладна

за нас.

1978

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.